# אינדקס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינדקס משמש לשיפור זמני הגישה לנתונים והוא מהווה צורת סיכום של נתונים המאפשרת לגשת אל נתונים מסוימים במהירות.

## [עריכה] אינדקס לספר - מפתח העניינים

  ערך מורחב – מפתח העניינים

במרבית הספרים המדעיים ובאנציקלופדיות מופיע בסוף הספר אינדקס (מפתח העניינים) כך שניתן לאתר בקלות מילים מסוימות (שמות אנשים, מקומות, תהליכים וכדומה).

כמו כן יוצאים מפעם לפעם אינדקסים מסוג זה לעיתונים מקצועיים (על מנת להקל על מציאת מאמרים) או בתחום מדעי מסוים.

גם לספרים חשובים שאינם מדעיים יוצאים אינדקסים הנקראים קונקונדרציות, כך יצאו אינדקסים כאלו לתנ"ך ולכתבי ביאליק. בשונה מאינדקס, המכיל רק נושאים מרכזיים בספר, קונקורדציה מכילה את כל המילים שבספר, ללא יוצאת מן הכלל.

## [עריכה] אינדקס מתמטי

אינדקס משמש במתמטיקה ובפיזיקה לציון ערך השייך לקבוצה מסוימת, למשל המסה של הגוף השני מסומנת באמצעות m2, האיבר השני בשורה השלישי במטריצת הסיבוב מסומן באמצעות R2,3 וכדומה. אחד היתרונות של אפשרות זו היא היכולת לכתוב סכום על קבוצה שלמה של ערכים, למשל ממוצע הציונים של התלמידים (המסומנים ב-x) מתקבל על ידי: .

לרוב למיקום האינדקסים אין השפעה רבה אולם בטנזורים ישנם סוגים שונים של אינדקסים. כמו כן אין לרוב קשר בין אינדקסים שונים המסומנים בסכימה אולם דבר זה מושפע מהסכם הסכימה של איינשטיין.

## [עריכה] אינדקס ממוחשב

במחשב אינדקס מבנה נתונים מבוסס מפתחות וניתן למימוש על ידי מספר מבני נתונים יעודיים כגון B+ Tree או מבנה נתונים מבוסס ערבול. אינדקס יכול להיות מאוחסן בזכרון הראשי אך ברוב המקרים גודל האינדקס גדול יחסית ויש צורך לאחסנו בדיסק (כאשר הוא מחולק לדפים).

במערכות הפעלה מסוימות כמו VMS יש תמיכה של מערכת ההפעלה בקובצי אינדקס, דבר החוסך תכנות עצמאי ולפעמים אף מאיץ את הגישה (מערכת ההפעלה יכולה לגשת בצורה יעילה יותר לחומרה מאשר היישומים).

אינדקס משמש גם לגישה למערכים בזיכרון המחשב.

## [עריכה] אינדקס אתרים

  ערך מורחב – מדריך אתרים

באינטרנט, אינדקס אתרים או מדריך אתרים הוא אתר אינטרנט המציג רשימה של אתרים בצורה ממוינת היררכית על פי קטגוריות, ומשמש לאיתור אתר רצוי וקבלת מידע בסיסית עליו. יצירת ההיררכייה ותיאור האתר מצריכים מעורבות אנושית ואינם ניתנים לביצוע בצורה אוטומטית (בשל הקושי בפרשנות של שפה מדוברת).

בראשית ימי האינטרנט היו אינדקסי האתרים פופולריים מאוד, אולם בשל גידול האינטרנט הם מתקשים לתת גישה לאתרים רבים, ומנועי חיפוש הפכו לתחליף פופולרי יותר. גם כיום אינדקסי אתרים פופולריים, אך בעיקר בנושאים ספציפיים.

האינדקס הנודע ביותר הוא אתר Yahoo. אינדקס עיקרי בעברית הוא אתר וואלה!.

## [עריכה] ראו גם

- מנוע חיפוש
- טנזור

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%93%D7%A7%D7%A1.html

קטגוריות: ספר | מערכות קבצים | אינטרנט | מתמטיקה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Français
- Magyar
- Ido
- 日本語
- Nederlands
- Polski
- Português
- Svenska
- Bân-lâm-gú